תקנות סמכויות לאיסוף ואבחון של נתוני נוסעים הנכנסים לישראל או היוצאים ממנה (הפחתה של סכומי עיצום כספי)

{{ח:התחלה}}
{{ח:כותרת|תקנות סמכויות לאיסוף ואבחון של נתוני נוסעים הנכנסים לישראל או היוצאים ממנה (הפחתה של סכומי עיצום כספי), התשפ״ו–2025}}

{{ח:פתיח-התחלה}}
{{ח:תיבה|ק״ת תשפ״ו, 8|תקנות סמכויות לאיסוף ואבחון של נתוני נוסעים הנכנסים לישראל או היוצאים ממנה (הפחתה של סכומי עיצום כספי)|https://olaw.org.il/takanot/takanot-12048.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק סמכויות לאיסוף ואבחון של נתוני נוסעים הנכנסים לישראל או היוצאים ממנה#סעיף 37|סעיף 37(ב)}} {{ח:חיצוני|חוק סמכויות לאיסוף ואבחון של נתוני נוסעים הנכנסים לישראל או היוצאים ממנה|לחוק סמכויות לאיסוף ואבחון של נתוני נוסעים הנכנסים לישראל או היוצאים ממנה, התשפ״ג–2023}} (להלן – החוק), ובהסכמת שר המשפטים, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הפחתה בשל התנהגות המפר}}
{{ח:ת}} המנהל רשאי להפחית למפר את סכום העיצום הכספי, בהתקיים נסיבה מהנסיבות כמפורט בפסקאות להלן ובשיעור כמפורט לצידה:
{{ח:תת|(1)}} המפר לא הפר, בשלוש השנים שקדמו להפרת ההוראה שבשלה מוטל על המפר עיצום כספי, את אותה הוראה – 10%, ואם לא הפר, בחמש השנים שקדמו להפרה כל הוראה מהוראות {{ח:חיצוני|חוק סמכויות לאיסוף ואבחון של נתוני נוסעים הנכנסים לישראל או היוצאים ממנה|החוק}} או לפיו – 20%;
{{ח:תת|(2)}} המפר הפסיק מיוזמתו הפרה של {{ח:חיצוני|חוק סמכויות לאיסוף ואבחון של נתוני נוסעים הנכנסים לישראל או היוצאים ממנה#סעיף 3|סעיפים 3(א)}} {{ח:חיצוני|חוק סמכויות לאיסוף ואבחון של נתוני נוסעים הנכנסים לישראל או היוצאים ממנה#סעיף 3|או 3(ג) לחוק}} בשלושת החודשים שקדמו להפרת ההוראה שבשלה מוטל על המפר עיצום כספי, ודיווח על ההפרה ועל הפסקתה למנהל עוד בטרם נשלחה אליו דרישת השלמת מידע או דרישת סידור מידע לפי {{ח:חיצוני|חוק סמכויות לאיסוף ואבחון של נתוני נוסעים הנכנסים לישראל או היוצאים ממנה#סעיף 6|סעיפים 6(א)}} {{ח:חיצוני|חוק סמכויות לאיסוף ואבחון של נתוני נוסעים הנכנסים לישראל או היוצאים ממנה#סעיף 6|או 6(ב) לחוק}} – 20%; הפסיק המפר בפרק זמן של שלושה חודשים יותר מהפרה אחת של {{ח:חיצוני|חוק סמכויות לאיסוף ואבחון של נתוני נוסעים הנכנסים לישראל או היוצאים ממנה#סעיף 3|סעיפים 3(א)}} {{ח:חיצוני|חוק סמכויות לאיסוף ואבחון של נתוני נוסעים הנכנסים לישראל או היוצאים ממנה#סעיף 3|או 3(ג)}} – 1% נוסף לכל תיקון הפרה ולא יותר מ־30%;
{{ח:תת|(3)}} המפר נקט פעולות למניעת הישנות ההפרה שבוצעה ולהקטנת הנזק שהיא גרמה, להנחת דעתו של המנהל – 20%;
{{ח:תת|(4)}} למפר מערכת נהלים פנימית, שנועדה לאתר ולמנוע ביצוע של הפרות, ונחה דעתו של המנהל כי ההפרה שבוצעה מעידה על כשל נקודתי ולא על כשל מערכתי – 20%.

{{ח:סעיף|2|הפחתה בשל כמה נסיבות}}
{{ח:ת}} התקיימו לגבי מפר כמה נסיבות כאמור {{ח:פנימי|סעיף 1|בתקנה 1}}, רשאי המנהל להפחית למפר מסכום העיצום הכספי המוטל עליו את השיעורים המנויים לצד אותן נסיבות, במצטבר, ובלבד ששיעור ההפחתה המצטבר לא יעלה על 50% מסכום העיצום הכספי.

{{ח:סעיף|3|פריסת תשלום עיצום כספי}}
{{ח:תת|(א)}} המנהל רשאי, לבקשת המפר, להחליט על פריסת התשלום של העיצום הכספי, בהתחשב בסכום העיצום הכספי שהוטל על המפר ובנסיבות מיוחדות אחרות המצדיקות פריסה כאמור, ובלבד שמספר התשלומים לא יעלה על 12 תשלומים חודשיים.
{{ח:תת|(ב)}} עמד המפר בפריסת התשלומים כאמור, לא ייווספו לחובו דמי פיגורים בתקופת הפריסה.
{{ח:תת|(ג)}} לא שילם המפר תשלום במועדו, יראו את החלטת המנהל על פריסת התשלום כאמור בסעיף קטן (א) כבטלה, יתרת החוב תעמוד לפירעון מיידי ויחול {{ח:חיצוני|חוק סמכויות לאיסוף ואבחון של נתוני נוסעים הנכנסים לישראל או היוצאים ממנה#סעיף 40|סעיף 40 לחוק}}.

{{ח:סעיף|4|תחילה}}
{{ח:ת}} תחילתן של תקנות אלה ביום ט״ז בטבת התשפ״ו (5 בינואר 2026).

{{ח:חתימות|כ״ח באלול התשפ״ה (21 בספטמבר 2025)}}
* '''בצלאל סמוטריץ׳'''
שר האוצר
{{ח:סוגר}}
{{ח:סוף}}
[[קטגוריה:בוט חוקים]]